775/2022

Útdráttur

Staðfestur var úrskurður héraðsdóms þar sem B var heimilað að fá syni málsaðila tekna úr umráðum A og afhenta sér með beinni aðfarargerð.

Úrskurður Landsréttar

Landsréttardómararnir A-kvk-nf E-kvk-nf og Á-kk-nf H-kk-nf auk H-kk-ef H.

Viborg sálfræðings kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 7. desember 2022. Greinargerð varnaraðila barst réttinum 27. desember 2022. Kærður er úrskurður Héraðsdóms Reykjavíkur 23. nóvember 2022 í málinu nr. A- [...]/2022 þar sem fallist var á kröfu varnaraðila um að synir málsaðila yrðu teknir úr umráðum sóknaraðila með beinni aðfarargerð. Kæruheimild er í 4. mgr. 84. gr. laga nr. 90/1989 um aðför, sbr. 1. mgr. 13. gr. laga nr. 160/1995 um viðurkenningu og fullnustu erlendra ákvarðana um forsjá barna, afhendingu brottnuminna barna o. fl.

2

Sóknaraðili krefst þess aðallega að hinn kærði úrskurður verði felldur úr gildi og að hafnað verði kröfu varnaraðila um að synir málsaðila verði teknir úr umráðum hennar og afhentir varnaraðila. Til vara krefst hún þess að aðfarargerð fari ekki fram fyrr en þremur mánuðum eftir uppkvaðningu úrskurðar Landsréttar og að kæra til Hæstaréttar fresti fullnustu hans. Að því frágengnu krefst hún þess að aðfarargerð fari ekki fram fyrr en átta vikum eftir uppkvaðningu úrskurðar og að kæra til Hæstaréttar fresti fullnustu hans. Í öllum tilvikum krefst sóknaraðili kærumálskostnaðar án tillits til gjafsóknar sem hún nýtur.

3

Varnaraðili krefst staðfestingar hins kærða úrskurðar auk kærumálskostnaðar eins og málið væri eigi gjafsóknarmál.

Niðurstaða

4

Með vísan til forsendna hins kærða úrskurðar verður tekin til greina krafa varnaraðila um að synir málsaðila verði teknir úr umráðum sóknaraðila og afhentir varnaraðila með beinni aðfarargerð. Skal heimildin háð því skilyrði að sóknaraðili hafi ekki innan 21 dags frá uppsögu úrskurðar komið á lögmætu ástandi með flutningi drengjanna til [...].

5

Sóknaraðili krefst þess hér fyrir dómi að málskot til Hæstaréttar fresti aðför. Þar sem úrskurður þessi varðar ekki atriði sem talin eru upp í 1. mgr. 167. gr. laga nr.91/1991 um meðferð einkamála verður honum ekki skotið til Hæstaréttar nema að fengnu leyfi samkvæmt 2. mgr. 167. gr. laga nr. 91/1991, sbr. 5. mgr. 84. gr. laga nr. 90/1989. Í lögum er ekki tilgreint að heimilt sé að kveða á um að umsókn um slíkt leyfi eða hugsanlega útgáfa þess síðar fresti framkvæmd úrskurðarins en samkvæmt því standa ekki lagaskilyrði til þess að verða við kröfunni. Er henni því hafnað.

6

Ákvæði hins kærða úrskurðar um málskostnað og gjafsóknarkostnað eru staðfest.

7

Rétt er að kærumálskostnaður falli niður en um gjafsóknarkostnað málsaðila fyrir Landsrétti fer eins og í úrskurðarorði greinir.

Úrskurðarorð :

Varnaraðila, B, er heimilt að liðnum 21 degi frá uppsögu úrskurðar þessa að fá syni málsaðila, C, D og E, tekna úr umráðum sóknaraðila, A, og afhenta sér með beinni aðfarargerð hafi sóknaraðili ekki áður komið á lögmætu ástandi með flutningi drengjanna til [...].

Ákvæði hins kærða úrskurðar um málskostnað og gjafsóknarkostnað eru staðfest.

Kærumálskostnaður fellur niður.

Gjafsóknarkostnaður málsaðila fyrir Landsrétti greiðist úr ríkissjóði, þar með talin málflutningsþóknun lögmanna þeirra, H-kvk-ef S-kvk-ef P-kvk-ef og L-kk-ef R-kk-ef, 1.000.000 króna til hvors um sig.